Dimitravas
Dimitravas – kaimas vakarinėje Kretingos rajono savivaldybės dalyje, kelio Tarvydai–Rūdaičiai dešinėje pusėje, kairiajame Tenžės krante. Kaimas apima buvusios Dimitravo dvaro sodybos teritoriją, kurioje 1937–1944 m. veikė Dimitravo priverčiamojo darbo stovykla. Kultūros paveldas: Dimitravo dvaro sodybos liekanos (XIX a. – XX a. I pusė) Skulptūra „Politiniai kaliniai“ (autorius Antanas Dimžlys) Dimitravo koplyčia (XX a. pabaiga)